Քննարկումների ժամանակ հիմնականում խոսում ենք պտղի սեռով պայմանավորված արհեստական ընդհատումների դեմոգրաֆիական, առողջական, բժշկական բացասական հետևանքների վրա՝ մոռանալով հոգեբանական հետևանքները, որ սեռերի անհամամասնությունը կարող է ունենալ երեխաների սոցիալիզացիայի վրա: Մասնակիցներից մեկը պատմում է. «Տղաս մի օր եկավ դպրոցից տուն (տարրական դասարան) ու լացով բողոքեց, որ հանդեսի ժամանակ պար են պարում, իսկ իր զույգը տղա է, քանի որ աղջիկները քիչ են, բայց ինքը չի ցանկանում պարել տղայի հետ»: